als_Latn dik_Latn sag_Latn
Në Olimpiko të Romës pritet një sfidë zjarri mes Napolit dhe Fiorentines per Trofeun e Kupes...
Futbolli elitar i kësaj të shtunë do të dhurojë dy trofe të rëndësishëm të sezonit në Itali dhe Francë, pasi në orën 21:00 të mbrëmjes në të dy vendet do të zhvillohen finalet e kupave respektive që do të transmetohen drejtpërdrejt në ekranin e supersport. Në Olimpiko të Romës pritet një sfidë zjarri mes Napolit dhe Fiorentines, me dy skuadrat e elitës së futbollit italian që e kërkojnë me cdo kusht këtë trofe.
Në Francë asnjë nga skuadrat e mëdha nuk ka mundur të prekë finalen e Kupës, megjithatë ky fakt në i zbeh emocionet që pritet të dhurojë përplasja me Rennes dhe Guingamp, të cilat janë përplasur në finale të këtij kompeticioni në 2009. Pikërisht 5 vjet më parë Guingamp, do ta fitonte këtë trofe për herë të parë në histori dhe ajo që e bëri më të vëcantë këtë sukses ishte fakti që kjo skuadër militonte në kategorinë e dytë franceze.
Futbolli i së shtunës nis në fakt që në orën 15:30 me tri takime të Bundesligës, Hamburg – Bayern, Dortmund – Hoffenheim dhe Shtugart – Ëolsfsburg, që do të transmetohet në Supersport 1, 2 dhe 3 edhe në formatin HD. Në “Imtech Arena” kampionët e Bundesligës, të shktaërruar nga eliminimi në gjysmëfinale të Championsit nga Reali i Madridit, do të synojë të fitojë sadopak moral para finales së Kupë së Gjermanisë që do ta diskutojë me Borussian e Dortmundit më 17 maj.
Formacioni i Pep Guardioles nuk do ta kenë aspak të lehtë përballë veriorëve, të cilët luajnë shanset e fundit për mbijetesë. Ndërsa takimi i Signal Iduna park ku verdhezinjtë presin Hofenheimin, ka vetëm vlerë statistikore, pasi të dyja skuadrat i kanë mbyllur llogaritë me Bundesligën. Por nuk mund të thuhet e njëjta gjë për Shtugrartin dhe Volsfburgun, që kanë objektiva të kundërta. Vendasit kërkojnë me cdo kusht fitoren për të mos rrezikuar mbijetesën, ndërsa ujqit do të shkarkojnë të gjitha energjitë për zonën Champions, nga e cila ndahen me vetëm një pikë.
Si rrallë herë në këtë sezon, Barcelona ngre siparin e javës së 36-të të Primera Divizion me sfidën e shtëpisë ndaj Getafës që do do të transmetohet në kanalet supersport 4 dhe supersport 4 hd. Katalasit vazhdojnë të ushqejnë shpresa për titullin kampion, por e kanë të qartë që asgjë nuk është më në dorën e tyre. Vetëm nëse Reali dhe Atletiko gabojnë në sfidat respektive atëherë Barcelonës do t’i rriteshin ndjeshëm kuotat për trofenë e La Ligas.
Në Eredivisie pas shpalljes kampion të Ajaksit për herë të 33 në histori, kanë mbetur shumë pak gjëra për t’u zgjidhur. Az Alkmar – Fejenord dhe Ajax – Nec Nijemegen, që do të nisin në orën 18:45 luhen vetëm për statistike, pasi rezultatet e javës së fundit nuk ndikojnë në renditje për sa i përket pjesëmarrjes në Champions dhe Europa Ligë sezonin e ardhshëm.
als_Latn als_Latn als_Latn als_Latn als_Latn als_Latn als_Latn